Darbu
Store norske leksikon,Geografi,Norges geografi,Viken,Øvre Eiker
Darbu er et tettsted i Øvre Eiker kommune i Viken. Tettstedet er ifølge SSBs definisjon 0,6 km², og har 630 innbyggere (2022).
Darbu ligger ved fylkesvei 2758 midtveis mellom Hokksund og Kongsberg, 60 meter over havet. Darbu har fast stopp på lokaltogforbindelsen Kongsberg–Drammen–Oslo–Eidsvoll. På Darbu ligger Buskerud Folkehøgskole og Fiskum kirke, opprinnelig fra 1866, men brent ned og gjenoppbygget i 1945. Ved Darbu ligger også Fiskum gamle kirke, bygd omkring 1250. Navnet Første ledd er trolig navnet Darre, siste ledd av norrønt buðir, 'buer, fiskebuer' på grunn av det fiskerike vannet Fiskumvannet/Eikeren i nærheten. Les mer i Store norske leksikon Øvre Eiker Eksterne lenker Buskerud folkehøgskole Kart 